Jinqabad mill-Pulizija f'Ta' Xbiex waqt att sesswali fil-pubbliku ma' prostituta
Imtella' Awwissu 16, 2020 - Aġġornata 16 Ta' Awwissu, 2020 3:20pm Raġel inqabad fil-fatt waqt l-att sesswali ma' prostituta li allegatament kienet qed titlajja' f'Ta' Xbiex. Fi stqarrija l-Pulizija qalet li matul il-lejl illi għadda, waqt ronda mill-Pulizija tad-Distrett ta' tas-Sliema fi Triq ix-Xatt, kienet iinnutata mara ta' 54 sena twaqqaf vetturi kif ukoll persuni. Aktar tard raġel waqaf ikellem lill-mara ta' 54 sena, ħareġ xi flus mill-kartiera u telqu mill-post flimkien. Imbagħad, fi Triq Ġużeppi Cali, il-Pulizija lemħet liż-żewġ persuni li kienu qed jagħmlu atti sesswali f'post pubbliku. Il-Pulizija qed tkellem liż-żewġ persuni. Intant, waqt li kienu qed josservaw il-mara ta' 54 sena, żewġ nisa oħra ta' 29 u 41 sena ġew innutati fl-istess triq. Iż-żewġ nisa kienu osservai jwettqu tlajjar għal skop ta' prostituzzjoni. Huma ġew arrestati u ttieħdu fid-Depot tal-Pulizija, il-Floriana, għal aktar investigazzjoni.